**Výzva na predkladanie žiadostí o poskytnutie dotácie v oblasti športu v roku 2025 číslo F-2025-DOT04**

Ministerstvo cestovného ruchu a športu Slovenskej republiky (ďalej len „ministerstvo“) podľa § 71 ods. 1 zákona č. 440/2015 Z. z. o športe a o zmene a doplnení niektorých zákonov v znení neskorších predpisov (ďalej len „zákon“) zverejňuje túto výzvu na predkladanie žiadostí o poskytnutie dotácie prostredníctvom rozpočtu ministerstva v roku 2025 (ďalej len „Výzva“).

**Účel – Športové pohybové tábory pre mládež**

Cieľom Výzvy je podpora organizácie športových pohybových táborov na území Slovenskej republiky právnickými osobami s minimálne 10 ročnou tradíciou a minimálne 5 ročnou históriou organizovania športových pohybových táborov.

Zameranie Výzvy:

* V zmysle § 70 ods. 1 písmeno e) podpora regionálneho športu a mládežníckeho športu je výzva zameraná na podporu športových a pohybových aktivít detí a mládeže počas letných prázdnin, podpora regionálneho a mládežníckeho športu.

|  |  |
| --- | --- |
| Alokovaná suma | 300 000 eur |
| Maximálna dotácia jednému žiadateľovi na jedno podujatie | 5 000 eur |
| Minimálna dotácia jednému žiadateľovi na jedno podujatie | 2 000 eur |
| Oprávnené náklady na jedného účastníka na 1 deň vrátane športového materiálu, prenájmu a mzdy trénerov | max. 20 eur |
| Oprávnený žiadateľ | – športová organizácia zapísaná v registri právnických osôb,   * obec, * samosprávny kraj, * občianske združenie, * rozpočtová organizácia alebo príspevková organizácia, ktorej zriaďovateľom je vyšší územný celok alebo obec; takejto organizácii bude dotácia poskytnutá prostredníctvom zriaďovateľa |
| Obdobie oprávnenosti výdavkov | 01.06.2025 – 30.09.2025 |
| Oprávnené územie konania podujatia | Slovenská republika |
| Typ výdavkov | bežné výdavky |
| Posudzovanie žiadostí | komisia ministerstva |
| Oprávnené obdobie na realizáciu aktivít | 01.07.2025 – 31.08.2025 |

# KRITÉRIÁ NA ZAPOJENIE SA DO VÝZVY

1. Na zapojenie sa do výzvy je potrebné splniť všetky nasledovné kritériá:

|  |  |  |
| --- | --- | --- |
| **KRITÉRIÁ NA ZAPOJENIE SA DO VÝZVY** | | |
|  | | **Hodnotenie** |
| **1** | Organizátor má minimálne 10 ročnú históriu svojej činnosti v oblasti športu. | Áno/Nie |
| **2** | Na území Slovenskej republiky bolo v minulosti žiadateľom zorganizovaných minimálne 5 ročníkov športového pohybového tábora pre deti a mládež. | Áno/Nie |
| **3** | Športového pohybového tábora sa zúčastní najmenej 20 detí/mládeže. | Áno/Nie |
| **4** | Športový pohybový tábor je organizovaný minimálne 5 po sebe nasledujúcich pracovných dní (1 turnus). | Áno/Nie |

1. Komisia pridelí každému projektu, ktorý splnil výberové kritériá, body podľa hodnotiacej tabuľky:

|  |  |  |
| --- | --- | --- |
| **HODNOTIACE KRITÉRIÁ** | | |
|  | | **Bodové hodnotenie** |
| **1** | Cieľ projektu je dostatočne stanovený, zohľadňuje cieľ výzvy | max. 5 |
| **2** | Aktivity projektu sú v súlade so zameraním výzvy, opis projektu je dostatočne podrobný, zrozumiteľný, prehľadný | max. 5 |
| **3** | Rozpočet projektu je jednoznačný, dostatočne podrobný, primeraný vo vzťahu k realizovaným aktivitám a obsahuje oprávnené výdavky | max. 5 |
| **4** | Plán realizácie projektu a časový harmonogram je jasný, v súlade so zameraním výzvy a adekvátny navrhovaným aktivitám | max. 5 |
| **5** | Organizátor má 10 ročnú históriu svojej činnosti v oblasti športu. | 0 |
| Organizátor má 11-14 ročnú históriu svojej činnosti v oblasti športu. | 5 |
| Organizátor má 15 a viacročnú históriu svojej činnosti v oblasti športu. | 10 |
| **6** | Pohybové športové tábory žiadateľ organizuje 5 rokov | 0 |
| Pohybové športové tábory žiadateľ organizuje 6 - 8 rokov | 5 |
| Pohybové športové tábory žiadateľ organizuje 9 a viac rokov | 10 |
| **7** | Pohybového tábora sa zúčastní 20 detí | 0 |
| Pohybového tábora sa zúčastní 21 - 25 detí | 5 |
| Pohybového tábora sa zúčastní 26 a viac detí | 10 |
| **8** | Športový pohybový tábor je organizovaný 5 po sebe nasledujúcich pracovných dní (1 turnus) | 0 |
| Športový pohybový tábor je organizovaný 6 - 10 po sebe nasledujúcich pracovných dní (2 turnusy) | 5 |
| Športový pohybový tábor je organizovaný 11 - 15 po sebe nasledujúcich pracovných dní (3 turnusy) | 8 |
| Športový pohybový tábor je organizovaný 16 a viac po sebe nasledujúcich pracovných dní (4 a viac turnusov) | 10 |
| **Maximálny počet bodov** | | **60** |

1. Konečné bodové hodnotenie projektov bude určené ako priemer pridelených bodov jednotlivými členmi komisie.
2. Podporené budú len žiadosti, ktoré získali aspoň 60% z maximálneho počtu bodov.
3. Žiadosti budú hodnotené do vyčerpania alokovanej sumy medzi úspešne vyhodnotené projekty. V prípade žiadostí, ktoré získali rovnaký počet bodov a alokácia výzvy ich nepokryje sa bude prihliadať na dátum prijatia žiadosti. To znamená, že v takom prípade bude rozlišujúcim kritériom hodnotenia dátum prijatia žiadosti.
4. Nerozdelené finančné prostriedky z alokovanej sumy použije ministerstvo v súlade so zákonom o športe.

# PODMIENKY POSKYTNUTIA DOTÁCIE

1. Dotácia sa poskytne na základe písomnej zmluvy o poskytnutí dotácie uzatvorenej medzi ministerstvom a žiadateľom. Ak žiadateľ nedodrží podmienky stanovené vo Výzve alebo v zmluve o poskytnutí dotácie, je povinný poskytnutú dotáciu alebo jej časť vrátiť vo výške určenej ministerstvom podľa rozsahu a závažnosti porušenia povinnosti v lehote určenej ministerstvom.
2. **Oprávneným žiadateľom** je právnická osoba s minimálne 10 ročnou históriou v oblasti športu a minimálne 5 ročnou tradíciou v organizovaní športových pohybových táborov. Športové organizácie **musia byť zapísané v Informačnom systéme športu**.

Rozpočtové/príspevkové organizácie mesta k žiadosti doplnia aj súhlas zriaďovateľa so zapojením sa do výzvy.

Žiadateľ preukáže históriu svojej činnosti zakladajúcim dokumentom.

Zápis do Informačného systému športu preukáže čestným vyhlásením.

Tradíciu organizovania športových pohybových táborov preukáže tabuľkou s uvedením miesta, termínu a počtu zúčastnených športovcov za celé obdobie ich organizovania.

1. Úspešnému žiadateľovi sa dotácia poukáže jednou splátkou po nadobudnutí účinnosti zmluvy. Bližšia špecifikácia poskytnutia dotácie bude určená v zmluve.
2. **Oprávnenými výdavkami sú výdavky**, ktoré sú nevyhnutné a zároveň preukázateľne viazané na konkrétny účel uvedený vo výzve. **Oprávnenými výdavkami sú mzdy a odmeny trénerov a športových odborníkov** zapísaných v Informačnom systéme športu s potrebným odborným vzdelaním, športové pomôcky využité v rámci športových a pohybových táborov, prenájom športovísk počas športového a pohybového tábora.

Na každých 10 účastníkov športového pohybového tábora, môže byť z finančných prostriedkov výzvy hradený 1 tréner, alebo 1 športový odborník.

Poskytnuté finančné prostriedky je prijímateľ povinný použiť v nasledujúcom pomere: maximálne 80% na mzdy trénerov, alebo športových odborníkov a minimálne 20% na nákup športových pomôcok a prenájom priestorov.

1. Žiadateľ je povinný viesť priebežnú účtovnú evidenciu zrealizovaných výdavkov na daný účel.

# OSOBITNÉ NÁLEŽITOSTI ŽIADOSTI A INFORMÁCIE

1. Termíny:
   * dátum ukončenia predkladania žiadostí: **do 30 kalendárnych dní po zverejnení Výzvy,**
   * Časový harmonogram vyhodnocovania žiadostí: **do 30 dní od ukončenia predkladania žiadostí**.
   * zverejnenie rozhodnutia o poskytnutí/neposkytnutí dotácií: **najneskôr do 3 kalendárnych dní po jeho schválení ministrom,**
   * zaslanie zmluvy žiadateľovi, ktorému sa schváli dotácia: **do 14 kalendárnych dní od zverejnenia rozhodnutia o poskytnutí dotácie.**

1. Žiadosť je potrebné predložiť elektronicky vyplnením formulára, ktorý je dostupný na <https://mincrs.egrant.sk/> .
2. Postup pri predkladaní žiadosti **prostredníctvom registračného systému mincrs.egrant.sk**:

a) žiadateľ sa zaregistruje alebo prihlási v registračnom systéme mincrs.egrant.sk, vyplní formulár a vloží/nahrá do registračného systému mincrs.egrant.sk všetky prílohy podľa bodu 5,

b) po vyplnení formuláru a vložení/nahratí príloh žiadateľ zvolí spôsob odoslania „Odoslať formulár“.

1. Postup pri predkladaní žiadosti – žiadateľ po odoslaní žiadosti podľa odseku 3 žiadosť predloží bez povinných príloh v listinnej forme **alebo** v elektronickej forme, pričom postupuje nasledovne:
   1. pri listinnej forme, t.j. zaslanie žiadosti poštovou prepravou alebo inou prepravou:
2. žiadateľ odoslanú žiadosť cez registračný systém mincrs.egrant.sk vytlačí prostredníctvom „Vytlačiť formulár“ a tú podpíše v súlade so zápisom v obchodnom registri alebo v inom obdobnom registri preukazujúcom spôsobom konania za žiadateľa,
3. žiadosť bez príloh vloží do nepriehľadného obalu, ktorý označí nasledovne: **„Žiadosť o poskytnutie dotácie – organizácia tradičných športových podujatí – NEOTVÁRAŤ“**
4. žiadateľ zabezpečí doručenie žiadosti na korešpondenčnú adresu ministerstva: Ministerstvo cestovného ruchu a športu SR, Pribinova 16549/32, 810 08 Bratislava.

b) **pri elektronickej forme** - žiadateľ zašle žiadosť prostredníctvom elektronickej schránky ministerstva cez Ústredný portál verejnej správy [www.slovensko.sk](http://www.slovensko.sk) podpísaný kvalifikovaným elektronickým podpisom osobou, ktorá je oprávnená konať v mene žiadateľa.

1. Povinné prílohy žiadosti v registračnom formulári – mincrs.egrant.sk sú:
   1. **kópia stanov/zriaďovacej listiny/výpisu z obchodného registra** (podľa typu právnickej osoby) žiadateľa v aktuálnom znení (bez potreby úradne osvedčenej kópie), na ktorých vidieť potvrdzujúci záznam registrujúceho subjektu,
   2. **potvrdenie banky (resp. zmluvu) o vedení účtu**, ktoré si žiadateľ uvedie v žiadosti, s číslom účtu v tvare IBAN (bez potreby úradne osvedčenej kópie),
   3. **doklady podľa § 8a ods. 5 a 6 zákona o rozpočtových pravidlách verejnej správy** na preukázanie splnenia všetkých podmienok podľa § 8a ods. 4 zákona o rozpočtových pravidlách verejnej správy, a to:

i. čestné vyhlásenie žiadateľa, že má vysporiadané finančné vzťahy so štátnym rozpočtom,

ii. čestné vyhlásenie žiadateľa, že voči nemu nie je vedený výkon rozhodnutia; na žiadateľa, ktorý je subjektom verejnej správy, sa táto povinnosť nevzťahuje,

iii. potvrdenie príslušného inšpektorátu práce nie staršie ako tri mesiace k dátumu predloženia žiadosti, že neporušil zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 125/2006 Z. z. (ďalej len „zákon o nelegálnej práci“);

* 1. **na základe zákona č. 177/2018 Z. z.** o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (ďalej len „**zákon proti byrokracii**“) ministerstvo preveruje splnenie nasledovných podmienok podľa § 8a ods. 5 a 6 zákona o rozpočtových pravidlách verejnej správy, a to či žiadateľ:

1. nemá evidované nedoplatky na poistnom na sociálnom poistení a žiadna zdravotná poisťovňa neeviduje voči nemu pohľadávky po splatnosti podľa osobitných predpisov,
2. nemá právoplatne uložený trest zákazu prijímať dotácie alebo subvencie,
3. nemá právoplatne uložený trest zákazu prijímať pomoc a podporu poskytovanú z fondov Európskej únie,
4. je zapísaný v registri partnerov verejného sektora, ak ide o žiadateľa, ktorý má povinnosť zapisovať sa do registra partnerov verejného sektora;
5. Žiadateľ je povinný v žiadosti a priložených dokumentoch uviesť výlučne pravdivé údaje. V prípade uvedenia nepravdivých údajov sa okrem iného vystavuje riziku spáchania trestného činu subvenčného podvodu podľa § 225 zákona č. 300/2005 Z. z. Trestný zákon.

1. Žiadateľovi, ktorému bude schválená dotácia, zašle ministerstvo na podpis zmluvu o poskytnutí dotácie elektronickou poštou vo formáte .pdf. Žiadateľ doručí ministerstvu do 10 pracovných dní od jej doručenia ministerstvom podpísanú zmluvu v troch originálnych rovnopisoch.

1. Ak žiadateľ nedoručí podpísanú zmluvu ministerstvu v termíne uvedenom v bode 7, t. z.

do 10 pracovných dní od jej doručenia ministerstvom, bude sa to považovať za odmietnutie zmluvy o poskytnutí dotácie a dotáciu žiadateľovi neposkytne.

1. **DȎLEŽITÉ UPOZORNENIA:** 
   1. dotácia bude poskytnutá **vo forme bežných transferov**, najviac v sume uvedenej v žiadosti,
   2. dotáciu bude možné čerpať len na zabezpečenie účelu uvedeného v zmluve,
   3. dotáciu nebude možné použiť na kapitálové výdavky a na tvorbu zisku, t. j. môže byť použitá len do výšky rozdielu medzi rozpočtom predmetu dotácie a ostatnými príjmami, resp. jeho rozpočet bude musieť byť vyrovnaný,
   4. prijímateľ dotácie zverejní na svojom webovom sídle logo ministerstva s odkazom na stránku zverejnenia vyúčtovania dotácie a informácie o svojej organizácii (ktoré podrobne stanoví zmluva),
   5. prijímateľ dotácie predloží ministerstvu v súlade s dotačnou zmluvou vyúčtovanie finančných prostriedkov,
   6. vyúčtovanie zverejní ministerstvo na svojom webovom sídle.

1. Úspešný žiadateľ sa zaväzuje, že pri informovaní verejnosti o svojej činnosti, na ktorú bude použitá dotácia, zverejní logo ministerstva na svojom webovom sídle..

Ak Vám nestačí počet pripravených riadkov, alebo ak sa nezobrazuje informácia ako by sa mala, alebo ak formulár nepracuje správne, kontaktujte spracovateľa žiadostí na adrese **ziadosti.sport@mincrs.sk**.

# S C H V Á L E N I E V Ý Z V Y

Schvaľujem výzvu na predkladanie žiadostí o poskytnutie dotácie v oblasti športu v roku 2025

**č. F-2025-DOT04, s účelom „Športové pohybové tábory pre mládež“**

a súhlasím s jej zverejnením.

Dňa:

Rudolf Huliak

minister cestovného ruchu a športu Slovenskej republiky